b'\n_START_ARTICLE_\nSpletna stran\n_START_SECTION_\nKlju\xc4\x8dni elementi spletne strani\n_START_PARAGRAPH_\nPri izdelavi spletne strani je klju\xc4\x8dnega pomena ve\xc4\x8dje \xc5\xa1tevilo razli\xc4\x8dnih elementov, ki pripomorejo in vplivajo na izdelavo kakovostne spletne strani. Prva izmed njih, ki se jo moramo vpra\xc5\xa1ati je namen na\xc5\xa1e spletne strani. Postavimo si cilj in namen, ki jo bo spletna stran imela, saj je tako izdelava hitrej\xc5\xa1a in jasnej\xc5\xa1a. Kar pripomore je tudi poznavanje na\xc5\xa1e ciljne skupine in tako osredoto\xc4\x8danje le na njo. Eden izmed najbolj pomembnih dejavnikov, da obiskovalci ostanejo na na\xc5\xa1i strani je videz na\xc5\xa1e spletne strani in sama grafi\xc4\x8dna podoba le te. V dana\xc5\xa1njem \xc4\x8dasu je veliko spletnih mest, ki so za uporabnika nevarne zato je dobro, da za varnost spletne strani poskrbimo s predhodno uporabo varnostnih sistemov in prepre\xc4\x8devanje vdorov. Odli\xc4\x8dna vsebina, privla\xc4\x8dne funkcionalnosti in slikovni materiali lahko hitro izgubijo vrednost, \xc4\x8de se na\xc5\xa1a spletna stran skriva na 10. mestu na Google iskalniku zato je pomembna optimizacija spletne strani. Kot zadnji klju\xc4\x8dni element pa je seveda pomembno, da se na\xc5\xa1a spletna stran ogla\xc5\xa1uje tudi na drugih socialnih omre\xc5\xbejih, kot so Facebook, Instagram... Pomembno je, da se uporabnikom omogo\xc4\x8di kar najbolj\xc5\xa1a izku\xc5\xa1nja in z zgoraj na\xc5\xa1tetimi klju\xc4\x8dnimi elementi jim to lahko tudi omogo\xc4\x8dimo.\n_START_SECTION_\nOblikovna podoba, tipografija in interaktivnost\n_START_PARAGRAPH_\nKer obiskovalci spletne strani ponavadi najprej zaznajo obliko in se \xc5\xa1ele potem za\xc4\x8dnejo poglabljati v vsebino, je zelo pomembna izbira pisave, barv in postavitev grafi\xc4\x8dnih elementov. Razvoj u\xc4\x8dinkovite barvne sheme je izziv, ki lahko spremeni videz ter dojemanje spletne strani iz strani posameznika. Potrebno je ustvarjanje barvnega kontrasta med informacijami.  Pomembno je, da sledimo trendu manj je ve\xc4\x8d in z grafi\xc4\x8dno podobo pribli\xc5\xbeamo vsebino obiskovalcu na\xc5\xa1e strani. Najprej si zamislimo osnovne in klju\xc4\x8dne podatke, kot so na\xc5\xa1a ciljna publika in koga \xc5\xbeelimo privabiti na spletno stran in nato lahko za\xc4\x8dnemo oblikovati grafi\xc4\x8dno podobo. Prva vstopna stran naj bo minimalisti\xc4\x8dna, z manj teksta in le klju\xc4\x8dnimi podatki, saj obiskovalec najprej opazi le glavne stvari (slike, grafiko) in \xc5\xa1ele kasneje naslov ter tekst.\n_START_SECTION_\nVsebina\n_START_PARAGRAPH_\nPoudarek je na a\xc5\xbeurnosti, slovni\xc4\x8dni pravilnosti, jedrnatostim preglednosti in verodostojnosti ter temu kje je vsebina na strani podana in na kak\xc5\xa1en na\xc4\x8din je napisana.\n_START_SECTION_\nTehnologija\n_START_PARAGRAPH_\nPomembno je, da so vsi elementi objavljeni v ustreznem formatu ter optimizirani, zato da se spletna stran nalo\xc5\xbei hitreje. Pred objavo je potrebno testiranje v razli\xc4\x8dnih lo\xc4\x8dljivostih, pri razli\xc4\x8dnih hitrostih modemskih povezav, z razli\xc4\x8dnimi brskalniki, ter na razli\xc4\x8dnih operacijskih sistemih. Prav tako je klju\xc4\x8dnega pomena zdru\xc5\xbeljivost z popularnimi brskalniki kot so: Internet explorer, Mozilla Firefox, Google Chrome, Opera... ter funkcionalnost v primeru razli\xc4\x8dnih lo\xc4\x8dljivosti zaslona.\n_START_SECTION_\nNavigacija\n_START_PARAGRAPH_\nNamen spletne strani je preprost, u\xc4\x8dinkovit in hiter dostop do \xc5\xbeelenih informacij. Da je ta namen dose\xc5\xbeen, mora biti navigacija enostavna za uporabo in konsistentna pri delovanju, ter logi\xc4\x8dno razvr\xc5\xa1\xc4\x8dena in pravilno podana. Spletna stran mora biti zasnovana na ta na\xc4\x8din, da uporabnik na vsakem koraku ve, v kateri kategoriji ali podkategoriji oziroma na katerem delu spletne strani se nahaja. Pomemben element je tudi iskalnik.\n_START_SECTION_\nUporabnost\n_START_PARAGRAPH_\nStopnja uporabnosti je odvisna od vseh zgoraj na\xc5\xa1tetih elementov ter \xc4\x8dasa in omogo\xc4\x8da, da so uporabniki spletne strani zadovoljni z uporabo ter na spletni strani najdejo potrebne in iskane informacije.\n_START_SECTION_\nUporabnost spletne strani\n_START_PARAGRAPH_\nUporabnost spletne strani (angle\xc5\xa1ko web usability) so cilji z ve\xc4\x8dih podro\xc4\x8dij, ki jih \xc5\xbeelimo dose\xc4\x8di, da bi uporabniki imeli prijetnej\xc5\xa1o izku\xc5\xa1njo med obiskom spletne strani._NEWLINE_V ra\xc4\x8dunalni\xc5\xa1kih novicah je bilo objavljenih 10 pravil, katerih naj bi se vsaka dobro zasnovana spletna stran dr\xc5\xbeala ter si tako pove\xc4\x8dala njeno uporabnost. Le-ta so:_NEWLINE_1. Preprosta navigacija celotne spletne strani;_NEWLINE_2. Kratek \xc4\x8das nalaganja spletne strani;_NEWLINE_3. \xc4\x8clove\xc5\xa1ki obrazi pogosto pritegnejo pozornost;_NEWLINE_4. Zunanja podoba in kvaliteta strani;_NEWLINE_5. Najpomembnej\xc5\xa1e stvari naj bodo na vrhu - ve\xc4\x8dina uporabnikov ne raziskuje dolgo;_NEWLINE_6. Url povezave naj bodo vidne (najpogosteje pod\xc4\x8drtane in v modri barvi);_NEWLINE_7. Stran naj bo vidno razdeljena z naslovi (in podnaslovi, \xc4\x8de je to potrebno) nad polji;_NEWLINE_8. Iskalno polje mora biti dovolj veliko;_NEWLINE_9. Manj besedila je ve\xc4\x8d;_NEWLINE_10. Oglasi naj ne ovirajo vsebine._NEWLINE_Klju\xc4\x8dnega pomena za dobro uporabnost pa je testiranje spletne strani znova in znova. Ko spletno stran testiramo na podlagi uporabnikovih izku\xc5\xa1enj ter na\xc5\xa1ih internih meril, moramo podatke analizirati ter pripraviti re\xc5\xa1itve za opa\xc5\xbeene probleme. Po uspe\xc5\xa1ni implementaciji stran znova testiramo in ponovimo postopek.'